 Ìtàn ìgbésí ayé Winnie Madikizela-Mandela Bí o tilẹ jẹ wípé òun àti ọkọ rẹ ti pínyà, kó tó di wípé wọn kọ ara wọn sílẹ ní 1996, Winnie Madikizela Mandela, bí gbogbo ènìyàn ṣe mọ ọ, jẹ gbajú-gbajà nínú ìgbéayé Nelson Mandela. Winnie Mandela ṣi wà ní ọlọmọge nígbà tó di gbajúmọ lágbo òṣèlú. Ìjáfáfá rẹ farahàn lásìkò tí ó di òpó òṣèlú tí ọkọ rẹ gbékalẹ mú nígbà tí wọn jù ú sí ẹwọn gbére ní 1964. Winnie wa pẹlu Mandela nigbati o kuro ni ewọn Victor Verster ọdun 1990 in Paarl Wọn le kúrò ní ìlú lọ si Brandford ní nkan bí ọdún 1970 fún ipa tó kó nínú ìfẹhónúhaǹ tí wọn n pè ní Soweto Uprising. Bí ọkọ rẹ, Winnie nàá lo ìgbà lọgbà ẹwọn, nítorí pé ó n ṣòṣèlú. Bí ó ti lẹ jẹ wípé wọn ri bi ohùn fún àwọn aláwọ dúdú tó jẹ akúṣẹẹ, bí ọdún ṣe n yí lura wọn, ni iyì rẹ n dínkù nítorí àwọn àríwísí kan. Ara ohun tó ba iyì rẹ jẹ ni - bí o ṣe fi ọwọ sí sí so àjókù táyà mọ ẹni tó bá lùgbàdì ibi. Bákanna ni ìhùwàsí àwọn òṣìṣẹ aláàbò rẹ tí wọn n pè ni Mandela United Football Club. Wọn fi ẹsùn kàn wọn pé wọn lọwọ nínúu ìjínigbé àti ìṣekúpa Stompie Moeketsi, tó jẹ ọmọ ọdún mẹrìnlá. Nelson àti Winnie Mandela nígbà tí wọn da sílẹ lọgbà ẹwọn lóṣù Kejì ọdún 1990 Lóòtọ ni abílékọ Mandela kò ṣẹwọn fún ipa tó kó, ìgbìmọ olùwádìí tí Àlùfá Desmond Tutu léwájú, Truth and Reconciliation Commission fi ìdí rẹ múlẹ pé ó kó ipa pàtàkì nínú ìṣẹlẹ naa. Ṣùgbọn láwọn ọdún tó gbẹyìn ayé rẹ, abilekọ Mandela dúró bí i àmì àwọn ohun tó ṣẹlẹ sẹyìn - óun ránni létí àwọn akọni ọkùnrin àti obìnrin tó mú òpin dé bá ìṣèjọba àwọn aláwọ funfun. Ẹwẹ, ó jẹ ọkan lára àwọn díẹ tó bu ẹnu àtẹ lu kìkọlù àwọn àjèjì ní South Africa lásìkò ìṣèjọba ààrẹ Thabo Mbeki. Àwọn iròyin tì ẹ leè ní ìfẹ síí: Winnie Mandela, aya nígbà kan rí fún ààrẹ alawọ dúdú àkọkọ ní orílẹèdè South Africa ti papòdà lẹni ọdún mọkànlélọgọrin. : Winnie Mandela di olóògbé lẹni ọdún mọkànlélọgọrin 